CELEX: C2006/010/25
Language: sk
Date: 2006-01-14 00:00:00
Title: Vec C-392/05: Návrh na začatie prejudiciálneho konania podaný uznesením Symvoulio tis Epikrateias z  30. júna 2005 , ktorý súvisí s konaním: Georgios Alevizos proti Ypourgos Oikonomikon

14.1.2006   
            
            
               SK
            
            
               Úradný vestník Európskej únie
            
            
               C 10/13
            
         Návrh na začatie prejudiciálneho konania podaný uznesením Symvoulio tis Epikrateias z 30. júna 2005, ktorý súvisí s konaním: Georgios Alevizos proti Ypourgos Oikonomikon
   (Vec C-392/05)
   (2006/C 10/25)
   Jazyk konania: gréčtina
   Symvoulio tis Epikrateias podal uznesením z 30. júna 2005 na Súdny dvor Európskych spoločenstiev návrh na začatie prejudiciálneho konania, ktorý súvisí s konaním: Georgios Alevizos proti Ypourgos Oikonomikon a bol doručený kancelárii Súdneho dvora 31. októbra 2005.
   Symvoulio tis Epikrateias žiada Súdny dvor, aby rozhodol o nasledujúcej otázke:
   „Podliehajú štátni úradníci, dôstojníci, poddôstojníci a vojaci ozbrojených síl, bezpečnostných zdrojov a prístavných posádok, ako ostatní pracovníci, ustanoveniam článku 6 smernice Rady 83/183/EHS a môžu tak získať ‚obvyklé bydlisko’ v inej krajine, kde žijú aspoň 185 dní v každom kalendárnom roku, aby tam vykonali úlohu, ktorá má určitú dobu trvania, alebo majú naďalej, dokonca počas trvania ich vyslania do tejto inej krajiny, svoje obvyklé bydlisko v Grécku, nezávisle od skutočnosti že premiestnili do tejto inej krajiny svoje osobné a pracovné väzby?“